รายชื่อเครื่องยนต์โตโยต้า
คำอธิบายตัวอักษรในรหัสเครื่องยนต์ของโตโยต้า

แต่เดิมรหัสเครื่องยนต์ของโตโยต้า ถูกจัดเรียงมาให้อ่านและเข้าใจได้อย่างง่ายดาย
ตำแหน่งที่หนึ่งที่แสดงอยู่บนรหัสเครื่องยนต์ ส่วนใหญ่จะเป็นตัวเลข หมายถึง รุ่นของเครื่องยนต์ตระกูลนั้นๆ (ในเครื่องยนต์รุ่นเก่าบางรุ่นไม่มีเลขบอกรุ่นเครื่องยนต์)
ตำแหน่งที่สองที่แสดงอยู่บนรหัสเครื่องยนต์ จะเป็นตัวอักษรหนึ่งหรือสองตัว หมายถึง ตระกูลของเครื่องยนต์
ตำแหน่งสุดท้ายที่แสดงอยู่บนรหัสเครื่องยนต์ จะอยู่หลังสัญลักษณ์ "-" ส่วนใหญ่จะแสดงเป็นชุด มีตั้งแต่หนึ่งถึงสามตัว หมายถึง รายละเอียดย่อยของเครื่องยนต์รุ่นนั้นๆ (ในกรณีเครื่องยนต์รุ่นเก่า อาจจะยังไม่มีหรือมีความหมายที่ต่างจากปัจจุบัน) ความหมายของตัวอักษรตำแหน่งที่สามสามารถเทียบได้ตากตารางข้างล่างนี้
| ตัวอักษร | ความหมาย |
| --- | --- |
A: วาล์วเมติก (Valvematic) - วาล์วไอดีเป็นแบบแปรผันระยะกดวาล์วได้
B: ก่อนปี 2000 หมายถึง ใช้ระบบจ่ายเชื้อเพลิงแบบ คาร์บูเรเตอร์คู่ (ดูดอากาศแนวนอน) หลังปี 2000 หมายถึง รองรับน้ำมัน E85
C: ใช้ระบบจ่ายเชื้อเพลิงแบบ คาร์บูเรเตอร์   ในเครื่องยนต์บางรุ่นหมายถึง ผ่านมาตรฐานควบคุมไอเสียของรัฐแคลิฟอร์เนีย
D: ในอดีต หมายถึง ใช้ระบบจ่ายเชื้อเพลิงแบบ คาร์บูเรเตอร์คู่ (ดูดอากาศแนวตั้ง)  ในปัจจุบัน หมายถึง เครื่องยนต์ โตโยต้า ที่ใช้ในรถยนต์ ไดฮัทสุ ที่ไม่มีระบบ VVT-i
E: จ่ายเชื้อเพลิงด้วยระบบ หัวฉีดอิเล็กทรอนิกส์แบบหลายรู (Multi-points EFi)
F: เครื่องยนต์ที่มีองศาวาล์วแคบ ถูกออกแบบมาเพื่อเน้นประหยัดน้ำมัน (ใช้สำหรับเครื่องยนต์ที่มีเพลาราวลิ้นคู่เหนือฝาสูบ หรือ DOHC)
G: เครื่องยนต์ที่มีองศาวาล์วกว้าง ถูกออกแบบมาเพื่อเน้นสมรรณนะ (ใช้สำหรับเครื่องยนต์ที่มีเพลาราวลิ้นคู่เหนือฝาสูบ หรือ DOHC)
H: ในเครื่องยนต์ที่ไม่มีระบบอัดอากาศ หมายถึง มีแรงอัดในกระบอกสูบสูงกว่าปกติ ในเครื่องยนต์ที่มีระบบอัดอากาศ หมายถึง มีแรงอัดจากระบบอัดอากาศมากกว่าปกติ
I: จ่ายเชื้อเพลิงด้วยระบบ หัวฉีดอิเล็กทรอนิกส์แบบรูเดี่ยว (Single-point EFi)
J: ในอดีต หมายถึง มีระบบโช๊คอัตโนมัติ   ในเครื่องยนต์บางรุ่นหมายถึง ผ่านมาตรฐานควบคุมมลพิษ
K: เครื่องยนต์แบบ วัฏจักรแอ็ทคินสัน (Atkinson cycle) ที่ไม่มีระบบไฮบริด (เครื่องยนต์ที่มีระบบไฮบิดทุกรุ่นของโตโยต้า เป็นเครื่องยนต์แบบวัฏจักรแอ็ทคินสันทั้งหมด)
L: เครื่องยนต์สำหรับวางในแนวขวางกับตัวรถ
M: ไม่ทราบความหมาย แต่จะพบได้ในเครื่องยนต์สเป็คฟิลิปปินส์เท่านั้น
N: ออกแบบมาสำหรับใช้เชื้อเพลิง CNG
P: ออกแบบมาสำหรับใช้เชื้อเพลิง LPG
R: เครื่องยนต์ที่มีแรงอัดในกระบอกสูบต่ำกว่าปกติ (เหมาะสำหรับเชื้อเพลิงที่มีค่าออกเทนต่ำกว่า 87)
S: ในอดีต หมายถึง มีระบบจ่ายไอดีแบบหมุนวน  ในปัจจุบัน หมายถึง จ่ายเชื้อเพลิงด้วยระบบฉีดตรง โตโยต้าเรียกว่า "D-4" (สำหรับเครื่องยนต์เบนซิน)
T: ใช้ระบบอัดอากาศแบบ เทอร์โบชาร์จเจอร์
U: มีระบบบำบัดไอเสีย สำหรับสเป็คญี่ปุ่นเท่านั้น
V: จ่ายเชื้อเพลิงด้วยระบบรางร่วม+ฉีดตรง โตโยต้าเรียกว่า "D-4D" (สำหรับเครื่องยนต์ดีเซลเท่านั้น)   เครื่องยนต์โตโยต้าที่ใช้ในรถไดฮัสทุที่มีระบบ VVT-i
X: ทำงานร่วมกับระบบไฮบิด และเป็นเครื่องยนต์แบบ วัฏจักรแอ็ทคินสัน
Z: ใช้ระบบอัดอากาศแบบ ซุปเปอร์ชาร์จเจอร์
ตัวอย่าง
2NR-FE
2NR – เครื่องยนต์รุ่นที่ 2 ในตระกูล NR (2 เป็นตำแหน่งแรก ส่วน NR เป็นตระกูลเครื่องยนต์อยู่ตำแหน่งสอง)
F – ขับวาล์วด้วยเพลาราวลิ้นคู่เหนือฝาสูบ แบบเน้นประหยัดน้ำมัน
E – จ่ายเชื้อเพลิงด้วยระบบหัวฉีดอิเล็กทรอนิกส์แบบหลายรู
1ND-TV
1ND – เครื่องยนต์รุ่นที่ 1 ในตระกูล ND
T – มีเทอร์โบชาร์จเจอร์
V – ใช้ระบบจ่ายเชื้อเพลิงแบบ D-4D
รหัส "G" ถูกใช้ครั้งแรกในปี 1971 โดยโตโยต้าตัดสินใจเปลี่ยนรหัสเครื่องยนต์จาก 10R มาใช้ 8R-G แทน. เพราะฉะนั้น 10R เป็นเครื่องยนต์เพลาราวลิ้นคู่รุ่นเดียวของโตโยต้าที่ไม่มีรหัส "G" ต่อท้าย